b'\n_START_ARTICLE_\nTrapez\n_START_PARAGRAPH_\nTrap\xc3\xa9z (starogr\xc5\xa1ko \xcf\x84\xcf\x81\xce\xac\xcf\x80\xce\xad\xce\xb6\xce\xb9\xce\xbf\xcf\x85: tr\xc3\xa1p\xc3\xa9zioi - mizica; \xcf\x84\xcf\x81\xce\xac\xcf\x80\xce\xb5\xce\xb6\xce\xb1: tr\xc3\xa1peza - miza, jed) je v ravninski geometriji \xc5\xa1tirikotnik z dvema vzporednima stranicama. Vzporedni stranici a in c sta osnovnici, b in d sta kraka. Nekateri avtorji opredeljujejo trapez kot \xc5\xa1tirikotnik s to\xc4\x8dno enim parom vzporednih stranic, kar izklju\xc4\x8duje paralelograme kot posebne primere trapezov, ve\xc4\x8dina matematikov pa upo\xc5\xa1teva prvo definicijo, ki vklju\xc4\x8duje paralelograme.\n_START_SECTION_\nOpredelitve\n_START_PARAGRAPH_\nKonveksni \xc5\xa1tirikotnik je trapez, \xc4\x8de in samo \xc4\x8de sta sosednja kota (ob krakih) suplementarna, oziroma, \xc4\x8de je njuna vsota enaka 180 stopinj. Za sosednja osnovna kota to ne velja._NEWLINE_Drugi potrebni in zadostni pogoj je, da je razmerje med odseki delitve diagonal enako - to razmerje je enako kot med dol\xc5\xbeinami osnovnic._NEWLINE_Konveksni \xc5\xa1tirikotnik je tudi trapez, \xc4\x8de in samo \xc4\x8de diagonali delita \xc5\xa1tirikotnik na \xc5\xa1tiri trikotnike, katerih nasprotni par stranic je podoben.\n_START_SECTION_\nPosebni primeri\n_START_PARAGRAPH_\nV enakokrakem trapezu sta osnovna kota skladna, dve nasprotni stranici sta vzporedni, drugi pa imata enako dol\xc5\xbeino. Diagonali imata enako dol\xc5\xbeino. Vsak \xc5\xa1rikotnik, ki ima eno os simetrije, je ali enakokraki trapez ali pa deltoid. Enakokraki trapez je tudi tetivni \xc5\xa1tirikotnik._NEWLINE_V pravokotnem trapezu sta dva para pravokotnih stranic._NEWLINE_Poseben primer trapeza je paralelogram, glede na splo\xc5\xa1no sprejeto definicijo trapeza.'